Ljeantsjiuk begynte ikke å konkurrere umiddelbart etter utestengelsen, men begynte å konkurrere i 2013. Hun startet med 18,47 meter i sitt første stevne, som også ble årsbeste i 2013 for hennes del. Hviterussland deltok i Super League ved Lag-EM i friidrett 2013, og Ljeantsiuk kom der på 6.-plass i kulestøt. Hun fikk også to medaljer ved det hviterussiske mesterskapet i friidrett; sølv i kulestøt og bronse i diskos, der hun kastet 47,07 meter. I august deltok hun ved VM i friidrett 2013 i Moskva, men endte opp med 17,73 meter i kvalifiseringen, som var 16. beste resultat, og hun gikk ikke videre til finalen.